**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PRITARIMO VŠĮ „LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRAS“ 2019 METŲ VEIKLOS ATASKAITAI, AUDITORIAUS IŠVADAI IR ATASKAITAI BEI 2019 METŲ METINIŲ FINANSINIŲ ATASKAITŲ RINKINIO PATVIRTINIMO

2020 m. balandžio 24 d. Nr. 34-354

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, 12 straipsnio 1 dalimi, Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. [5TS-1026](file:///D:\Dokumentai\5TS-1026) „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais bei Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Lazdijų rajono savivaldybės taryba nusprendžia:

1. Pritarti:

1.1. viešosios įstaigos „Lazdijų savivaldybės pirminės sveikatos priežiūros centras“ 2019 metų veiklos ataskaitai (pridedama);

1.2. Arūno Vitkevičiaus individualios audito įmonės 2020 m. balandžio 9 d. nepriklausomo auditoriaus išvadai ir auditoriaus ataskaitai dėl viešosios įstaigos „Lazdijų savivaldybės pirminės sveikatos priežiūros centras“ 2019 metų finansinių ataskaitų audito (pridedama).

2. Patvirtinti viešosios įstaigos „Lazdijų savivaldybės pirminės sveikatos priežiūros centras“ 2019 metų metinių finansinių ataskaitų rinkinį (pridedama).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Lina Džiaukštienė, tel. 8 610 43 868

|  |
| --- |
| LAZDIJŲ RAJONO SAVIVALDYBĖS TARYBOS SPRENDIMO ,,DĖL PRITARIMO VŠĮ „LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRAS“ 2019 METŲ VEIKLOS ATASKAITAI, AUDITORIAUS IŠVADAI IR ATASKAITAI BEI 2019 METŲ METINIŲ FINANSINIŲ ATASKAITŲ RINKINIO PATVIRTINIMO“ PROJEKTO |
| **AIŠKINAMASIS RAŠTAS** |
|  |

2020 m. balandžio 20 d.

Lazdijai

# Lazdijų rajono savivaldybės tarybos sprendimo „Dėl pritarimo VšĮ ,,Lazdijų savivaldybės pirminės sveikatos priežiūros centras“ 2019 metų veiklos ataskaitai, auditoriaus išvadai ir ataskaitai bei 2019 metų metinių finansinių ataskaitų rinkinio patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. [5TS-1026](file:///D:\Dokumentai\5TS-1026) „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais bei Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais.

Viešosios įstaigos „Lazdijų savivaldybės pirminės sveikatos priežiūros centras“teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės), teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginami visuotinio dalininkų susirinkimo sprendimams.

Šio projekto tikslas – pritarti viešosios įstaigos „Lazdijų savivaldybės pirminės sveikatos priežiūros centras“ 2019 metų veiklos ataskaitai ir Arūno Vitkevičiaus individualios audito įmonės 2020 m. balandžio 9 d. nepriklausomo auditoriaus išvadai ir auditoriaus ataskaitai dėl viešosios įstaigos „Lazdijų savivaldybės pirminės sveikatos priežiūros centras“ 2019 metų finansinių ataskaitų audito, patvirtinti viešosios įstaigos „Lazdijų savivaldybės pirminės sveikatos priežiūros centras“ 2019 metų metinių finansinių ataskaitų rinkinį.

Viešosios įstaigos „Lazdijų savivaldybės pirminės sveikatos priežiūros centras“ 2019 metų metinių finansinių ataskaitų rinkinių nepriklausomą auditą 2020 m. sausio 31 d. sprendimu Nr. 5TS-246 ,,Dėl viešųjų įstaigų 2019 metų metinių finansinių ataskaitų rinkinių nepriklausomo audito“ atliko Arūno Vitkevičiaus individuali audito įmonė (juridinio asmens kodas 124350056).

Viešosios įstaigos „Lazdijų savivaldybės pirminės sveikatos priežiūros centras“ pagrindinis veiklos tikslas – teikti prieinamas, saugias, kokybiškas, kvalifikuotas, efektyvias pirminio lygio asmens sveikatos priežiūros paslaugas pacientams, tenkinti jų bei visuomenės poreikius ir lūkesčius. Pagrindiniai veiklos uždaviniai – organizuoti ir teikti nespecializuotas, specializuotas kvalifikuotas Pirminės asmens sveikatos priežiūros paslaugas (ambulatorines ir stacionarines). Ši sveikatos priežiūra teikiama įstaigoje. Pagrindinės įstaigos veiklos sritys: asmens sveikatos priežiūros paslaugų, nurodytų Įstaigos asmens sveikatos priežiūros licencijoje, teikimas.

Įgyvendinus Lazdijų rajono savivaldybės tarybos sprendimą, bus įgyvendintos Viešųjų įstaigų įstatyme numatytos Lazdijų rajono savivaldybės, kaip viešosios įstaigos „Lazdijų savivaldybės pirminės sveikatos priežiūros centras“ dalininkės (savininkės), neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų pateikta nebuvo.

Sprendimo projektą paruošė Lazdijų rajono savivaldybės administracijos Socialinės paramos ir sveikatos skyriaus savivaldybės gydytoja (vyr. specialistė) Lina Džiaukštienė.

Socialinės paramos ir sveikatos skyriaus

savivaldybės gydytoja (vyr. specialistė) Lina Džiaukštienė